
Kórházi Gyógyszerészeti Szervezet 
Küldöttközgyűlési beszámolója  
2013. február 15. - 2015. február 6.

Az MGYT Kórházi Gyógyszerészeti Szervezete 2013. február 15-én lezajlott tisztújító közgyűlésén új vezetőséget, illetve Dr. Szabó Csongor személyében új elnököt választott. A február 27-én lebonyolított alakuló elnökségi ülésen megválasztásra kerültek a Szervezet tisztségviselői: Dr. Kis Szölgyémi Mónika szervezési és tudományos alelnök, Szabóné Dr. Schirm Szilvia gazdasági ügyviteli alelnök, valamint Dr. Horváth László titkár. A Szervezet Alapszabálya értelmében a korábbi elnök Dr. Higyisán Ilona, mint tiszteletbeli elnök segíti a Szervezet 20 fős vezetőségének a munkáját. 

A Kórházi Gyógyszerészeti Szervezet a korábbi sikeres működés folytatását jelölte ki célként, ennek megfelelően tervei között az alábbi programpontok szerepelnek:

1. Továbbképző szakmai, illetve szakmapolitikai tudományos rendezvények szervezése, aktív részvétel a kórházi, klinikai gyógyszerészi szakképzésben
2. Parenterális Gyógyszerelés Munkacsoport megszervezése
3. A meglévő hazai társasági kapcsolatok ápolása, új kapcsolatok kialakítása
4. Nemzetközi kapcsolatok folytatása, folyamatos részvétel azok munkájában
5. Pályázatok kiírása – kórházi problémák megoldására
6. Igény szerinti részvétel a kórházi gyógyszerészetet érintő törvények, rendeletek, szakmai irányelvek előkészítő és véleményező munkájában. 
7. A Szervezet stabil pénzügyi működési feltételeinek fenntartása

Az elért eredmények vázlatos bemutatása:

1. Továbbképző jellegű hazai szakmai, szakmapolitikai tudományos ülések, szimpóziumok és kongresszusok:  

	Év
	A rendezvény neve
	Téma
	Helyszín
	Regisztráltak száma

	2013.04.25.
	Ifjúsági Állandó Bizottság (IÁB) Klubdélután
	Aktuális szakmai kihívások 
	Budapest
 Péterfy Kórház
	40

	2013.09.20.
	Infektológiai továbbképzés
	Infektológia, virológia
	Budapest
	47

	2013. 10. 18-20.
	KGYSZ XIX. Jubileumi Kongresszus
	Negyven év
-múlt, jelen ,jövő a kórházi gyógyszerészet szolgálatában
(39 előadás, 13 poszter)
	      Tapolca
	327

	2013.09.23.
	Kórházi-klinikai gyógyszerészek pécsi szakmai hétvégéje – IÁB és PTE Gyógyszerészeti Intézet  szervezésében
	Táplálás, klinikai gyógyszerészet, beteg ágy melletti gyógyszerészi tevékenység
	Pécs
	42

	2014. 04. 10-12.
	CPH XV. – 3 szekció programban szervezési feladatok 
(kórháziak részvételével 13 előadás, 26 poszter) 
	Megőrzött hagyományok, harmadik évezredik kihívások
	Budapest
	50 fő

	2014. június 20
	Parenterális gyógyszerelés konzultáció
	TPN oldatok és citosztatikum tartalmú keverékinfúziók problematikája
	Miskolc 
	32

	2014. július 3o.
	IÁB Klubdélután
	Osztályos gyógyszerészi szerepvállalás, onkológiai gyógyszerkészítés, alap- és szakképzéssel kapcsolatos kérdések
	Budapest
	12

	2014. szeptember 12-13.
	Kórházi-klinikai gyógyszerészek pécsi szakmai hétvégéje – IÁB és PTE Gyógyszerészeti Intézet szervezésében
	Finanszírozási kérdések
	Pécs
	60


      
Szervezetünk fiataljai a hagyományainknak megfelelően dicséretes módon vettek részt a Rozsnyay Mátyás Emlékversenyeken. 2013-ben Miskolc-Tapolcán a 22 induló között              9 kórházi területen dolgozó kolléga volt, akik sikeresen szerepeltek speciális szakterületük bemutatásával. Az emlékversenyen dr. Gorácz Orsolya kiemelt díjat kapott.  2014-ben a Budapesten rendezett emlékversenyen 25 versenyzőből 6 indult kórházi gyógyszerészi színekben. Az emlékverseny egyik megosztott első díjasa dr. Árok Renáta kórházi gyógyszerész volt, aki a Kórházi Gyógyszerészeti Szervezet Különdíját is elnyerte. Két további kimagasló eredmény született a kórháziak részéről, nevezetesen dr. Csontos Júlia Diána megosztott második díjat kapott, dr. Borza Erzsébet harmadik helyezett lett.	 			
2. Hazai társasági kapcsolatok

Az Egészségügyi Szakmai Kollégium Kórházi Klinikai Gyógyszerészeti Tagozat és Tanács tagjaival, valamint a MGYK Kórházi Klinikai Területi Szervezetével a legintenzívebb az együttműködésünk, akikkel számos területen közös szakmai képviseletet látunk el. A múltból eredően jó kapcsolatot ápolunk a Kórházszövetség és az Egészségügyi Gazdasági Vezetők Egyesületével, azonban lényegesen szorosabb és intenzívebb együttműködés lenne kívánatos a közös szakmai érdekek hatékony érvényesítése szempontjából. 
2013-ban hazai társasági kapcsolataink tovább bővültek, mivel stratégiai partnerséget kötöttünk a Magyar Kísérletes és Klinikai Farmakológiai Társasággal. Szintén 2013-ban, az újonnan létesített Pharma-Online szakmai hírportállal aktív együttműködést alakítottunk ki, melynek eredményeként az elmúlt időszakban több jelentős szakmapolitikai riport készült kórházi gyógyszerészekkel. Az Antibiotikum és Infektológiai Munkacsoport vezetője felvette a kapcsolatot a klinikai mikrobiológusokkal, akik a későbbiek során bemutatkozási lehetőséget biztosítanak a Munkacsoport számára a Mikrobiológiai Körlevélben. Hasonló munkakapcsolat körvonalazódik a Parenterális Gyógyszerelés Munkacsoport és a Magyar Mesterséges Táplálási Társaság között is. Ennek egyik megnyilvánulása volt, hogy a 2014. november 13-15-én Mátraházán megrendezett MMTT Táplálástudományi Kongresszuson több kórházi gyógyszerész is előadással vett részt.

3. Nemzetközi kapcsolatok

Jelentős múltra tekint vissza kapcsolatunk a European Association of Hospital Pharmacists (EAHP), valamint a European Society of Clinical Pharmacy (ESCP) szakmai szervezetekkel. Kollegáink rendszeresen és viszonylag nagy létszámmal vesznek részt ezen európai szervezetek, szövetségek munkájában, kongresszusain és továbbképző szemináriumain.
· 2013. március 13-15. Párizs - EAHP 18. Kongresszus. Mottó: „Improving patient outcomes – a shared responsibility” – 38 regisztrált magyar kórházi gyógyszerész résztvevő 5 posztert mutatott be a nemzetközi kongresszuson. 
· 2013. június 13-16. Athén - EAHP Közgyűlés. 32 tagországból 70 delegált vett részt, hazánkat Prof. dr. Botz Lajos és Dr. Süle András képviselte
· 2013. szeptember 13-15. Lisszabon – EAHP Akadémiai Szeminárium. A Farmakoökonómia – eszközök és stratégiák témában megtartott rendezvényen három magyar kórházi gyógyszerész vett részt – Dr. Kis Szölgyémi Mónika, Dr. Fittler András és Dr. Horváth László -.
· 2014. március 26-28. Barcelona EAHP 19. Kongresszus. Téma: „The Innovative hospital pharmacist – imagination, skills and organisation”. Magyarország 40 regisztrált képviselővel vett részt.


· 2014. május 14-15. Brüsszel - Kórházi Gyógyszerészek Európai Csúcstalálkozója az EAKP szervezésében - 31 európai nemzet képviseletében 100 fő részvevő. Hazánkat Dr. Süle András képviselte.
· 2014. június 12-15. Szófia - EAHP Közgyűlés. 31 tagországból 70 delegált résztvevő volt, hazánkat Dr. Süle András képviselte
· 2014. szeptember 12-14. Prága - EAHP Akadémiai Szeminárium. Farmakoepidemiológia témában megrendezett továbbképzésen Szervezetünk képviseletében Dr. Gyimesi Nóra, Dr. Horváth László és Dr. Takács Gábor vett részt.

Évtizedes múltja van a European Society of Oncology Pharmacy (ESOP) vezetőivel, tagságával kialakított  jó szakmai kapcsolatunknak. A KGYSZ Onkológiai Munkacsoportja célul tűzte ki, hogy a nemzetközi szervezet tapasztalatait és segítségét felhasználva a hazai onkológiai gyógyszerészetet záros határidőn belül felzárkóztassa az európai színvonalhoz. Ennek érdekében aktívan részt veszünk a nemzetközi tapasztalatcserékben, a Masterclass képzésekben, valamint a standardok folyamatos revíziójában.
2013. október 21-25. Drezda - Masterclass képzés. Téma az onkológiai betegellátás. Dr. Horváth László, Dr. Süle András képviselte Szervezetünket.
	2014, január 22-24. Hamburg – Delegátus találkozó és Kongresszus. Dr. Kis Szölgyémi Mónika, Dr. Horváth László, Dr. Órás Zsuzsanna és Dr. Süle András regisztrálása történt meg.
2014. június 25-28. Krakkó - ECOP 2. Kongresszus és ESOP közgyűlés - Dr. Horváth László és Dr. Süle András részvételével.
2014. november 3-7. Isztanbul - Masterclass képzés. Téma az onkológiai gyógyszerkészítés – Dr. Csontos Diána, Dr. Hlavács Tünde részvételével. 
2015. január 22-24. Hamburg – ESOP Közgyűlés és a „Clean Working” aszeptikus technikák munkacsoport ülése. Dr. Kis Szölgyémi Mónika, Dr. Horváth László és Dr. Süle András

FIP és ESPEN

2013. augusztus 31 - szeptember 5 között Dublin látta vendégül a  FIP Kongresszus résztvevőit, ahol a hazai kórházi gyógyszerészetet Dr. Tóbel Andrea képviselte poszterrel.

2014.október 5-11. Csehország – Hradec Kralové – ESPEN 21. klinikai táplálástudományi mesterkurzuson 3 kórházi gyógyszerész Dr. Ferdinandy Csilla, Dr. Hlavács Tünde és Dr. Keller Nóra és két belgyógyász rezidens képviselte hazánkat.


4. Pályázatok kiírása

A Kórházi Szervezet (a Magyar Kórházi Gyógyszerészetért Alapítvány támogatásával) két pályázatot írt ki a kollégák kongresszusi és szakmai rendezvényeken való részvételének az elősegítésére:
* CPH-n való részvétel teljes költségére lehetett pályázni
* Akadémiai Szeminárium (Prága) szakképzésen való részvétel támogatása

5. Törvények, rendeletek, módszertani levelek előkészítése és véleményezése
Igény szerint folyamatosan részt vettünk a kórházi gyógyszerészetet érintő jogszabályok előkészítésében, véleményezésében. 2013. június 28-án közös javaslatot adtunk le az MGYK Kórházi Klinikai Területi Szervezetével és ESZK Kórházi Klinikai Gyógyszerészeti Tagozat és Tanáccsal egyeztetve a 4162007. (IX.19.) Eü.M rendelet módosításához.

6. Stabil pénzügyi működés biztosítása
A tagdíjak jelképes összege a legalapvetőbb működési költségeket sem fedezi, azonban szakmai rendezvényeink sikere, illetve a „Kórházi gyógyszerészetért” Alapítvány támogatása eddig megfelelő pénzügyi hátteret nyújtott ahhoz, hogy a kórházi gyógyszerész kollegák számára elérhetővé tegyük (ingyenesen, vagy minimális összegért) a szakmai továbbképzéseket. Ezt a későbbiek során is biztosítani szeretnénk tagjaink számára, bár a folyamatosan növekvő költségek és a csökkenő támogatások szándékunk ellen dolgoznak.

7.	Sajtó
Gyógyszerészet: 2013-ban 7 közlemény és 2014-ben is 7 közlemény jelent meg kórházi gyógyszerész szerzőktől, igaz a közleményeknek csak egy része foglalkozik közvetlenül a kórházi gyógyszerészet szakterületével. 
Könyv: A Kórházi Gyógyszerészeti Szervezet megalakulásának 40 éves évfordulójára megjeleltettük a „Mozaikok a Kórházi Gyógyszerészeti Szervezet történetéből” című kiadványunkat, amely teljes áttekintést ad a Szervezet eddigi tevékenységéről, sikereiről. A könyv 2014-ben elektronikus formában felkerült – igaz csak fekete-fehér formában – a Magyar Gyógyszerésztörténeti Társaság honlapjára. Folyamatban van a kórházi gyógyszerész szerzők közleményeinek az elektronikus feldolgozása, amelyeket Szervezetünk honlapján kívánunk elérhetővé tenni.

8.	Honlapunk (www.mgyt-kgysz.hu) működését egyre nagyobb érdeklődés kíséri. A honlap bővítését, korszerűsítését folyamatosan végezzük és törekszünk a fontosabb események rövid időn belül történő megjelentetésére. Örömteli tény, hogy honlapunk látogatottsága az utóbbi két évben jelentősen megnőtt, a letöltött oldalak száma éves szinten meghaladta százezret, évi 15-20 Gb adatforgalommal. A nagyszámú hazai érdeklődő mellett 2013-ban 91, 2014-ben októberig 105 országból volt számottevő érdeklődés a feltöltött szakmai anyagaink, illetve aktuális híreink iránt.

9.	A meglévő Onkológiai Munkacsoport és Antibiotikum és Infektológiai Munkacsoport mellett 2014-ben megalapítottuk a Parenterális Gyógyszerelés Munkacsoportot is. Az új munkacsoport működésének fő célja, hogy ösztönözze és segítse a kórházi gyógyszerészek mindennapos munkáját, amely nem csak az elérhető adatbázisok kezelését jelenti, hanem olyan rendszerek „kidolgozását” és bevezetését, amellyel a parenterális gyógyszerelés biztonsága hatékonyan növelhető.

10.    Élő kapcsolatot tartunk fenn a „Nyugdíjas Kórházi Gyógyszerészek Baráti Köre” tagjaival, ami évente 3-4 jó hangulatú, de a szakmai újdonságok bemutatását sem nélkülöző összejövetel megszervezését jelenti. 

2013. április 24.
2013. szeptember 18.
2013. december 3.
2014. március 20.
2014. október 1.
2014. december 3.

Sajnos időnként egy-egy kolléga eltávozásáról is meg kell emlékeznünk. Közülük is legfájóbb, hogy a Kórházi Gyógyszerészeti Szervezet egyik alapító tagjától és első elnökétől, Dr. Mohr Tamás Tanár Úrtól is ebben a ciklusban kellett végső búcsút vennünk.

2013 - 2014 évben eltávozott kollégák

2013.   Dr. Mohr Tamás
2014.   Dr. Jenőváriné dr. Surjányi Ilona
Dr. Horváth Zoltán
Dr. Tereczky Károly
Dr. Márton Bálint
Dr. Mészáros Péter

11.      Végül meg kell említeni, hogy a szakmánk érdekében kifejtett áldozatos munka előbb utóbb eléri megérdemelt jutalmát. Így volt ez 2013-ban is, mikor a Jubileumi Kongresszusunk alkalmából magas rangú kitüntetések átadására került sor:
2013.
Állami kitüntetések:
Semmelweis – díj: Prof. Dr. Soós Gyöngyvér 
Batthány-Strattmann László-díj: Prof. Dr. Botz Lajos és Dr. Higyisán Ilona 
Pro Sanitate díj: Dr. Egri Lászlóné Dr. Merza Katalin 
Kamarai kitüntetések:
Societas Pharmaceutica Hungarica Emlékérem: Dr. Buchholcz Gyula és Szabóné Dr.    Schirm Szilvia 
MGYT kitüntetések:
Dávid Lajos Emlékérem: Dr. Fekete Istvánné dr. Csótó Edit Krisztina és Dr. Szűcs Attila
Kórházi Gyógyszerészetért Emlékérem: Sándor Marianna, Dr. Szabó László és Dr. Tajthy Éva Judith
Kiemelkedő eseménye volt a 2013-as évnek, hogy az „Év gyógyszerésze” megtisztelő címet kórházi gyógyszerésznek, Dr. Higyisán Ilonának ítélték.

2014.
Állami kitüntetések:
Pro Sanitate díj: Hajagosné Dr. Hümpfner Rózsa
Kamarai kitüntetések:
Pro Praxis Pharmaciae: Dr. Tóbel Andrea, Dr. Merczel Sára, Dr. Süle András
Pro Homile Nobile Pharmaciae: Dr. Mohai Jenő, Dr. Szabó Mária
Tantus Amoris Operi Pharmaciae: Dr. Harsányi László
MOSZ
Életműdíj: Dr. Takács Gézáné
Gyógyszerészet
Végh Antal Nívódíj: Dr. Fittler András

Taglétszám: 2013 – 335 fő	2014 – 333 fő

Elnökségi ülések:
2013  - 2014:   Időpont	Helyszín

Vezetőségi ülések:
2013  - 2014:   Időpont	Helyszín

www.MGYT KGYSZ.hu : honlap látogatottsága a keresű helyszíne szerint  2013 – 2014.
látogatások száma 	oldalak 	találato	k	Adatmennyiség GB	

www.MGYT KGYSZ.hu : honlap látogatottsága 2013 – 2014.
ország 1-10 	látogatások száma 	oldalak 	találato	k	Adatmennyiség GB	

                  
									Dr. Szabó Csongor sk.
									MGYT KGYSZ elnök

MGYT Kórházi Gyógyszerészeti Szervezete (önálló jogi személy) • Levélcím: 4032 Debrecen, Nagyerdei krt. 98.

image1.jpeg
Magyar
Gyogyszerésztudomanyi
Tarsasag

Societas
Scientiarum Pharmaceuticarum
Hungarica

Korhazi Gyogyszerészeti Szervezete




